NARIADENIE VLÁDY
Slovenskej republiky

z ..... 2026,

ktorým sa mení nariadenie vlády Slovenskej republiky č. 131/2022 Z. z. o niektorých opatreniach v oblasti dotácií v pôsobnosti Ministerstva práce, sociálnych vecí a rodiny Slovenskej republiky v čase mimoriadnej situácie, núdzového stavu alebo výnimočného stavu vyhláseného v súvislosti s hromadným prílevom cudzincov na územie Slovenskej republiky spôsobeným ozbrojeným konfliktom na území Ukrajiny v znení neskorších predpisov

Vláda Slovenskej republiky podľa § 15a zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení zákona č. 89/2020 Z. z. nariaďuje:
Čl. I
Nariadenie vlády Slovenskej republiky č. 131/2022 Z. z. o niektorých opatreniach v oblasti dotácií v pôsobnosti Ministerstva práce, sociálnych vecí a rodiny Slovenskej republiky v čase mimoriadnej situácie, núdzového stavu alebo výnimočného stavu vyhláseného v súvislosti s hromadným prílevom cudzincov na územie Slovenskej republiky spôsobeným ozbrojeným konfliktom na území Ukrajiny v znení nariadenia vlády Slovenskej republiky č. 143/2022 Z. z., nariadenia vlády Slovenskej republiky č. 292/2022 Z. z., nariadenia vlády Slovenskej republiky č. 326/2022 Z. z., nariadenia vlády Slovenskej republiky č. 374/2022 Z. z., nariadenia vlády Slovenskej republiky č. 416/2022 Z. z., nariadenia vlády Slovenskej republiky č. 524/2022 Z. z., nariadenia vlády Slovenskej republiky č. 155/2023 Z. z., nariadenia vlády Slovenskej republiky č. 290/2025 Z. z., nariadenia vlády Slovenskej republiky č. 309/2025 Z. z. a nariadenia vlády Slovenskej republiky  č. 352/2025 Z. z. sa mení takto:

1. V § 3n  odsek 4 znie :
„(4) Dotáciu podľa odseku 1 nemožno poskytnúť žiadateľovi,
a) ktorému sa poskytuje sociálna služba uvedená v § 3b písm. a) bode 1j až 1p,
b) ktorý sa nezdržiava na území Slovenskej republiky alebo
c) ktorému sa poskytuje preddavok na príspevok na pomoc pri odkázanosti na pomoc inej fyzickej osoby alebo príspevok na pomoc pri odkázanosti na pomoc inej fyzickej osoby.“.

2. [bookmark: _GoBack]§ 3aa až 3z vrátane nadpisov a nadpisov nad § 3b, § 3g, § 3j, § 3o, § 3t a § 3v sa vypúšťajú.
Čl. II
Toto nariadenie vlády nadobúda účinnosť 1. januára 2027 okrem bodu 2, ktorý nadobúda účinnosť 1. januára 2028.

